EUROOPAN YHTEISÖJEN KOMISSIO 
Bryssel, 01.10.1997 
KOM(97) 471 lopull. 
96/0027 (COD) 
KOMISSION LAUSUNTO 
EY:n perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON PÄÄTÖKSEKSI 
Euroopan yhteisön ympäristöä ja kestävää kehitystä koskevan poliittisen 
toimintaohjelman "Kohti kestävää kehitystä" tarkistuksesta 
KOMISSION EHDOTUSTA MUUTTAVA 
EY:n perustamissopimuksen 189 a (2) artiklan nojalla 

1. ASIAKIRJAN TAUSTA 
Komissio esitti 29. helmikuuta 1996 Euroopan parlamentille ja neuvostolle 
ehdotuksen Euroopan parlamentin ja neuvoston päätökseksi Euroopan yhteisön 
ympäristöä ja kestävää kehitystä koskevan poliittisen toimintaohjelman "Kohti 
kestävää kehitystä" tarkistuksesta1. Ehdotus perustui perustamissopimuksen 130 s 
artiklan 3 kohdan ensimmäiseen alakohtaan (KOM (95) 647 lopullinen - 96/0027 
(COD), 24.1.1996). 
Talous-ja sosiaalikomitea antoi lausuntonsa 29. ja 30. toukokuuta 19962. 
Alueiden komitea antoi lausuntonsa 18. ja 19. syyskuuta 19963. 
Euroopan parlamentti antoi lausuntonsa ensimmäisessä käsittelyssä 13. marraskuuta 
19964. 
Euroopan parlamentin lausunnon jälkeen komissio esitti 4. joulukuuta 1996 
neuvostolle muutetun ehdotuksen (KOM (96) 648 lopullinen, 4.12.1996)5. 
Neuvosto vahvisti 17. huhtikuuta 1997 yhteisen kannan perustamissopimuksen 189 b 
artiklan mukaisesti6. 
Euroopan parlamentti hyväksyi 17. heinäkuuta 1997 toisessa käsittelyssä päätöksen 
neuvoston yhteisen kannan tarkistamisesta7. 
2. PÄÄTÖSEHDOTUKSEN TARKOITUS JA SISÄLTÖ 
Komissio antoi 18. maaliskuuta 1992 Euroopan yhteisön ympäristöä ja kestävää 
kehitystä koskevan poliittisen toimintaohjelman "Kohti kestävää kehitystä". 
Euroopan parlamentin 17. marraskuuta 1992 antamassa päätöslauselmassa 
suhtauduttiin myönteisesti ohjelmassa esitettyihin suuntaviivoihin. Neuvosto ja 
jäsenvaltioiden hallitusten edustajat hyväksyivät 1. helmikuuta 1993 antamassaan 
päätöslauselmassa ohjelman yleisen lähestymistavan ja strategian. 
1 EYVLN:oC 140, 11.5.1996 
2 EYVLN:oC 212, 22.7.1996 
3 EYVLN:oC 34, 3.2.1997 
4 EYVLN:oC 362, 2.12.19% 
5 EYVLN:o C28,29.1.1997 
6 EYVL N.o C 157, 24.5.1997 
7 Päätöstä ei ole vielä julkaistu. 
Ohjelman päätavoitteet on asetettu vuoteen 2000, mutta ohjelmaan sisällytettiin myös 
säännöksiä, joiden mukaan ohjelman strategiaa arvioidaan perusteellisesti ennen 
vuoden 1995 loppua. Parlamentin ja neuvoston päätöslauselmissa nimenomaan 
pyydettiin tällaista arviointia, ja se tehtiin vuoden 1995 kuluessa. Komission 10. 
tammikuuta 1996 antama kertomus ohjelman täytäntöönpanon edistymisestä (KOM 
(95) 624 lopullinen) ja Euroopan ympäristöviraston 10. marraskuuta 1995 esittämä 
ajantasaistettu kertomus ympäristön tilasta muodostivat arviointiprosessin 
tietopohjan. 
Päätösehdotuksen ensisijaisena tavoitteena on antaa yhteisön tasolla uusi poliittinen 
sysäys viidennen ympäristöohjelman toteuttamiselle ja kestävän kehityksen yleiselle 
edistymiselle. Sen tarkoituksena on tarkistaa nykyisen ohjelman ensisijaisia toimia ja 
kohdistaa niitä sellaisille avainalueille, joilla yhteisön olisi toimittava aloitteellisesti 
arviointikertomuksessa osoitettujen toteuttamista vaikeuttavien esteiden 
poistamiseksi. 
3. KOMISSION KANTA EUROOPAN PARLAMENTIN TARKISTUKSIIN 
3.1 Yleiset huomautukset 
Euroopan parlamentin toisessa käsittelyssä tekemistä 28 tarkistuksesta komissio voi 
hyväksyä 13 joka kokonaan, osittain tai periaatteessa. Komissio ei voi hyväksyä 15 
tarkistusta. Hyväksyttävistä 13 tarkistuksesta komissio hyväksyi neljä jo 
ensimmäisessä käsittelyssä ja ne sisällytettiin joulukuussa 1996 annettuun muutettuun 
ehdotukseen. 
3.2 Erityiset huomautukset 
Tarkistukset, jotka voidaan hyväksyä 
Tarkistukset 15 ja 23 voidaan hyväksyä kokonaisuudessaan ja ne on jo sisällytetty 
joulukuussa 1996 annettuun muutettuun ehdotukseen (KOM (96) 648 lopullinen). 
Tarkistukset 32. 33 ja 35 voidaan myös hyväksyä kokonaisuudessaan, sillä niissä 
esitetään uudelleen komission alkuperäinen teksti. 
Niiden tarkistusten osalta, joissa käsitellään ympäristönäkökohtien sisällyttämistä 
muihin politiikkoihin, komissio voi hyväksyä uudelleen muotoiltuina tarkistuksen 7 
osan aa (maatalous) sekä tarkistuksen 14 osan ca (matkailu). Tarkistuksen 7 
loppuosaa ei voida hyväksyä, koska se on heikompi kuin komission ehdotus. 
Tarkistuksen 14 loppuosaa ei voida hyväksyä, koska siinä esitetään "saastuttaja 
maksaa" -periaatteen sisällyttämistä, joka sisältyy jo perustamissopimukseen, sekä 
"luonnonvarojen käyttäjä maksaa" -periaatteen sisällyttämistä, joka puolestaan ei ole 
aiemmin tunnettu. 
Komissio hyväksyy päätösluonnoksessa tarkistuksessa 12 tehdyn viittauksen 
korvausvastuuseen, mutta komission tästä aiheesta parhaillaan valmistelema 
valkoinen kirja huomioon ottaen se katsoo, että on parasta säilyttää sen alkuperäisen 
ehdotuksen 3 artiklaan sisältyvä yleinen viittaus. 
3-
Komissio voi suurelta osin hyväksyä pysyviä orgaanisia yhdisteitä koskevan 
tarkistuksen 13. ja se sisällytti tämän tarkistuksen joulukuussa 1996 antamansa 
ehdotuksen 11 artiklan 11.7 kohtaan. 
Käytettävissä olevien välineiden valikoiman laajentamisen osalta komissio voi 
hyväksyä tarkistuksen 17 uudelleen muotoiltuna. Komissio esitti joulukuussa 1996 
ehdotuksen ympäristövaikutusten strategisesta arvioinnista. 
Tarkistuksen 25 osalta voidaan sanoa, että komissio sisällytti joulukuussa 1996 
antamaansa muutettuun ehdotukseen viittauksen teknisen, hallinnollisen ja 
taloudellisen tuen antamisesta jäsenyyttä hakeneille Keski- ja Itä-Euroopan 
assosioituneille maille. 
Komissio voi hyväksyä tiettyjä ympäristöteemoja (11 artikla) koskevat tarkistukset 
34 ja 37 siinä määrin kuin niissä esitetään uudelleen osia komission alkuperäisestä 
ehdotuksesta. Komissio ei institutionaalisista syistä johtuen voi hyväksyä näiden 
tarkistusten muita osia. Muutamat ehdotuksista saattavat kuitenkin muodostaa osan 
komission tulevista työohjelmista. 
Tarkistukset, joita ei voida hyväksyä 
Komissio ei voi hyväksyä tarkistusta 1, jossa lisätään nimenomainen viittaus EY:n 
perustamissopimuksen 130 r artiklaan, sillä tämä lisäys ei tuo mitään lisäarvoa. 
Komissio ei voi hyväksyä tarkistuksen 2 (joka liittyy tarkistuksen 37 yhteen osaan) 
sisällyttämistä ehdotukseen niin, että se sisältää velvoitteen korkeimman mahdollisen 
ympäristönsuojelun tason saavuttamisesta unionissa 1 päivään tammikuuta 1999 
mennessä. Kysymys ei ole suoraan yhteydessä ehdotukseen viidennen 
ympäristöohjelman tarkistuksesta. Komissio on lupautunut ympäristönsuojelu-, 
terveys- ja tuoteturvallisuusstandardeja koskevan yhteisen julistuksen perusteella 
tarkistamaan yhteisön säännöstöä ja tekemään tarvittaessa ehdotuksia siitä, mitkä 
päätökset olisi tehtävä ennen liittymissopimuksissa määrätyn siirtymäkauden 
päättymistä eli 1 päivään tammikuuta 1999 mennessä. 
Tarkistukseen 3 sisältyy yksityiskohtaisia viittauksia Euroopan ympäristötoimiston 
ajantasaistetussa ympäristön tilaa koskevassa kertomuksessa tekemiin havaintoihin. 
Komission mielestä pelkkä viittaus toimiston kertomukseen komission alkuperäisen 
ehdotuksen mukaisesti riittää. 
Tarkistusten 4. 6. 16. 21 ja 36 sekä tarkistusten 17 ja 37 tiettyjen osien osalta, joissa 
annetaan määräaikoihin ja tavoitteisiin liittyviä ehdotuksia, tällaisten määräaikojen ja 
tavoitteiden antaminen merkitsisi päätösluonnoksen rakenteen huomioon ottaen 
sellaisten lopullisten päivämäärien vahvistamista, joihin mennessä yhteisön olisi 
tehtävä toimenpiteitä koskevat päätökset. Tämä johtaisi menettelyllisiin vaikeuksiin. 
Tarkistuksessa 5 ehdotetaan ilmauksen "ensisijaisia tehtäviä ovat" korvaamista 
ilmauksella "yhteisö". Komission mielestä kyseinen tarkistus ei ole 
tarkoituksenmukainen. Päätösluonnoksessa ensisijaiset tehtäväalueet ilmaistaan 
esittämällä laaja valikoima erilaisia toimenpiteitä, josta on apua ohjelman tavoitteiden 
saavuttamisessa. Ilmaus "yhteisö" olisi oikeudellisesti sitovampi, koska tällöin 
tarkoitetut toimenpiteet määriteltäisiin täsmällisesti antamatta mahdollisuutta muiden 
toimenpiteiden kehittämiseen. 
Kautta koko tekstin komissiota vaaditaan monissa tarkistuksissa suoraan tai 
epäsuoraan (esimerkiksi tarkistukset 6. 7. 12. 16. 17. 20. 21. 22. 24. 36 ja 
tarkistusten 34 ja 37 tietyt osat) tekemään ehdotuksia ennen ohjelman voimassaolon 
päättymistä tai toteuttamaan muita toimenpiteitä. Joissakin tapauksissa toimenpiteen 
yksityiskohtainen soveltamisala ja sisältö on jo ilmoitettu. Komissio ei voi hyväksyä 
kyseisiä tarkistuksia, koska ne joko vaikuttavat komission perustamissopimuksessa 
kuvailtuun aloiteoikeuteen, pienentävät komission ehdotuksen soveltamisalaa tai ovat 
liian yksityiskohtaisia tai tarkoin määriteltyjä ehdotusluonnoksen soveltamisalaan 
verrattuna. Tästä päätöksestä ei voi tulla komission yksityiskohtaista työohjelmaa. 
Muutamat ehdotetuista toimista saattavat kuitenkin muodostaa osan komission 
tulevien vuosien työohjelmista. 
Tarkistuksessa 26 rajataan kauppa- ja ympäristökysymykset ainoastaan WTO:n 
yhteyteen. Lisäksi yhteisö ei voi varmistaa, että WTO:n säännöissä otetaan täysin 
huomioon tarve säilyttää ympäristönsuojelun korkea taso. 
Vihreää bruttokansantuotetta koskevaa tarkistusta 27 ei voida hyväksyä. Viidennessä 
ympäristöohjelmassa ei säädetä vihreän bruttokansantuotteen kehittämisestä 
Euroopan unionissa vuoteen 1999 mennessä. Ohjelman mukaan taloudellisia 
muuttujia kuten bruttokansantuotetta on muutettava ja mukautettava jäsenvaltioiden 
aloitteesta ja Euroopan yhteisön tukemana. Vuonna 1994 annetun muuttujia ja 
ympäristökirjanpitoa koskevan tiedonannon mukaan myöhemmät tutkimukset ovat 
osoittaneet, että "vihreän bruttokansantuotteen" kehittäminen on vaikeampaa kuin 
alunperin oletettiin. Tästä johtuen komissio on nyt yhdessä muiden kansainvälisten 
elinten ja jäsenvaltioiden järjestöjen kanssa kehittämässä satelliittikirjanpitoa 
ensimmäisenä askeleena tähän suuntaan. 
Komissio ei voi hyväksyä tiettyjä ympäristöteemoja (11 artikla) koskevia tarkistuksia 
36 ja 40 ja tarkistuksen 34 tiettyjä osia institutionaalisista syistä johtuen. Muutamat 
ehdotuksista saattavat kuitenkin muodostaa osan komission tulevista työohjelmista. 
4. MUUTETTU EHDOTUS 
Euroopan parlamentin hyväksyttyä 17. heinäkuuta 1997 toisessa käsittelyssä 
ehdotuksen päätösluonnokseksi komissio muuttaa ehdotustaan sisällyttämällä siihen 
osittain kolme tarkistusta. Neljä muuta tarkistusta sisällytettiin jo joulukuussa 1996 
annettuun muutettuun ehdotukseen. Loput komission hyväksymät tarkistukset eivät 
vaadi muutoksia komission ehdotuksen tekstiin, sillä neuvoston yhteiseen kantaan 
verrattuna niissä ainoastaan esitetään uudelleen komission alkuperäisen ehdotuksen 
teksti. 
-5 
Muutettu ehdotus: 
EUROOPAN PARLAMENTIN JA NEUVOSTON PÄÄTÖS 
Euroopan yhteisön ympäristöä ja kestävää kehitystä koskevan poliittisen 
toimintaohjelman "Kohti kestävää kehitystä" tarkistuksesta 
YHTEINEN KANTA MUUTETTU EHDOTUS 
2 artiklan 2J kohdan f alakohta (uusi) 
Û aloittaa valmistelu yhteisen 
maatalouspolitiikan asteittaista uudistamista 
varten, joka toteutetaan viimeistään uusien 
jäsenvaltioiden liittymisen yhteydessä: 
uudistuksessa on varmistettava, että 
tukitoimet sidotaan tulevaisuudessa 
ensisijaisesti kestävän kehityksen mukaisiin 
viljelymenetelmiin. 
2 artiklan 2.5 kohdan d alakohta (uusi) 
d) varmistaa. että rakenne- 4â 
koheesiorahastoja käytetään kestävien 
matkailumuotojen tukemiseen ja että näistä 
rahastoista rahoitetuista hankkeista tehdään 
ympäristövaikutusten arviointi rakenne- ja 
koheesiorahastoista annetun asetuksen ja 
neuvoston direktiivin 85/337/ETY. 
sellaisena kuin se on muutettuna. 
vaatimusten mukaisesti. 
3 artiklan 3.2 kohdan a alakohta 
a) kehittää lähestymistapa suunnitelmien ja a) yhteisö ottaa käyttöön lähestymistavan 
ohjelmien ympäristövaikutusten arviointia suunnitelmien ja ohjelmien 
varten sekä edistää menetelmien, ympäristövaikutusten arviointia varten sekä 
koulutuksen ja opastusmateriaalin edistää menetelmien, koulutuksen ja 
kehittämistä, joka koskee hankkeiden sekä opastusmateriaalin kehittämistä, joka 
suunnitelmien ja ohjelmien arviointia, koskee hankkeiden sekä suunnitelmien ja 
ohjelmien arviointia, 
6-
ISSN 1024-4492 
KOM(97) 471 lopullinen 
ASIAKIRJAT 
FI 11 14 17 
Luettelonumero : CB-CO-97-483-FI-C 
ISBN 92-78-24979-3 
Euroopan yhteisöjen virallisten julkaisujen toimisto 
L-2985 Luxemburg